รัฐบาลไทย-ข่าวทำเนียบรัฐบาล-ครม.เห็นชอบ10มาตรการรองรับฤดูแล้ง 2565/2566 และโครงการเพิ่มประสิทธิภาพการบริหารจัดการทรัพยากรน้ำเพื่อรองรับสถานการณ์ภัยแล้งและฝนทิ้งช่วง ปี 2566
วันอังคารที่ 1 พฤศจิกายน 2565
ครม.เห็นชอบ10มาตรการรองรับฤดูแล้ง 2565/2566 และโครงการเพิ่มประสิทธิภาพการบริหารจัดการทรัพยากรน้ําเพื่อรองรับสถานการณ์ภัยแล้งและฝนทิ้งช่วง ปี 2566
ครม.เห็นชอบ10มาตรการรองรับฤดูแล้ง 2565/2566 และโครงการเพิ่มประสิทธิภาพการบริหารจัดการทรัพยากรน้ําเพื่อรองรับสถานการณ์ภัยแล้งและฝนทิ้งช่วง ปี 2566 เพื่อแก้ไขปัญหาและบรรเทาความเดือดร้อนของประชาชน
น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรีวันที่ 1 พฤศจิกายน 2565 มีมติรับทราบและเห็นชอบมาตรการรองรับฤดูแล้ง 2565/2566 และโครงการเพิ่มประสิทธิภาพการบริหารจัดการทรัพยากรน้ําเพื่อรองรับสถานการณ์ภัยแล้งและฝนทิ้งช่วงปี 2566 เพื่อแก้ไขปัญหาและบรรเทาความเดือดร้อนของประชาชนจากสถานการณ์ขาดแคลนน้ํา รวมทั้งส่งเสริมให้เกิดการสร้างอาชีพ รายได้ และการจ้างแรงงานให้กับประชาชนหรือผู้ได้รับผลกระทบ ตามที่คณะกรรมการทรัพยากรน้ําแห่งชาติ หรือ กนช. เสนอ โดยโครงการดังกล่าวมี สาระสําคัญ แบ่งออกเป็น 3 ด้าน คือ ด้านน้ําต้นทุน ด้านความต้องการใช้น้ํา และด้านการบริหารจัดการ จํานวน 10 มาตรการ ดังนี้
1. ด้านน้ําต้นทุน ประกอบด้วย 3 มาตรการ
(1.) เร่งเก็บกักน้ําในแหล่งน้ําทุกประเภท โดยเร่งเก็บน้ํา สูบทอยน้ํา คือการสูบน้ําเป็นทอด ๆ จากแหล่งน้ําไปสู่พื้นที่เป้าหมาย ส่วนเกินในช่วงปลายฤดูฝนไว้ใช้ในฤดูแล้ง
(2.) เฝ้าระวังและเตรียมจัดหาแหล่งน้ําสํารอง พร้อมวางแผน เตรียมเครื่องจักรเครื่องมือในพื้นที่เฝ้าระวังเสี่ยงขาดแคลนน้ํา โดยคาดการณ์ชี้เป้าพื้นที่เฝ้าระวังเสี่ยงขาดแคลนน้ํา พร้อมทั้งติดตามและประเมินสถานการณ์ตลอดฤดูแล้ง
(3.) ปฏิบัติการเติมน้ํา โดยจัดทําแผนปฏิบัติการฝนหลวง รองรับพื้นที่เฝ้าระวังเสี่ยงขาดแคลนน้ํา และแผนปฏิบัติการ และปฏิบัติการเติมน้ําใต้ดินในพื้นที่ที่มีศักยภาพ
2. ด้านความต้องการใช้น้ํา ประกอบด้วย 4 มาตรการ
(1.) กําหนดแผนจัดสรรน้ําและพื้นที่เพาะปลูกพืชฤดูแล้ง ให้สอดคล้องกับปริมาณน้ําต้นทุน และควบคุมการใช้น้ําของพื้นที่ลุ่มน้ําตอนบนให้เป็นไปตามแผนและมีประสิทธิภาพ
(2.) เพิ่มประสิทธิภาพการใช้น้ําภาคการเกษตร โดยส่งเสริมการปรับเปลี่ยนการเพาะปลูกพืชเพื่อลดการใช้น้ํา และนําเทคโนโลยีมาช่วยบริหารจัดการน้ํา
(3.) เตรียมน้ําสํารองสําหรับพื้นที่ลุ่มต่ํารับน้ํานอง โดยการสนับสนุนจัดสรรน้ําเตรียมแปลงเพาะปลูกนารอบที่ 1 (นาปี) และจัดทําแผนการรับน้ําเข้า-ออกพื้นที่ลุ่มต่ําในการเพาะปลูกพืชและเพาะเลี้ยงสัตว์น้ํา
(4.) เฝ้าระวังคุณภาพน้ําในแม่น้ําสายหลัก แม่น้ําสายรอง รวมถึง แหล่งน้ําที่รับน้ําจากภาคอุตสาหกรรม การเกษตร และชุมชน รวมทั้งเตรียมแผนปฏิบัติการรองรับกรณีเกิดปัญหาและแจ้งเตือนพื้นที่ที่อาจได้รับผลกระทบ
3. ด้านการบริหารจัดการ ประกอบด้วย 3 มาตรการ
(1.) เสริมสร้างความเข้มแข็งด้านการบริหารจัดการน้ําของชุมชน ที่เสี่ยงขาดแคลนน้ําโดยสร้างความรู้ ความเข้าใจในการวางแผน การใช้น้ําจากแหล่งน้ําที่มีอยู่ และเตรียมจัดหาน้ําสํารอง และกักเก็บให้มีน้ําเพียงพอสําหรับอุปโภคบริโภค
(2.) สร้างการรับรู้ประชาสัมพันธ์สถานการณ์และแผนบริหารจัดการน้ํา เพื่อให้เกิดความร่วมมือในการใช้น้ําอย่างประหยัดและเป็นไป ตามแผนที่กําหนด
(3.) ติดตามและประเมินผลการด าเนินงานให้เป็นไปตามแผน และหากพบการขาดแคลนน้ําหรือภัยแล้งให้รายงานมายัง กองอํานวยการน้ําแห่งชาติและ กนช. รวมทั้งประเมินผล การดําเนินงานตามมาตรการ พร้อมสรุปบทเรียน
น.ส.ทิพานัน กล่าวว่า ในส่วนโครงการเพิ่มประสิทธิภาพการบริหารจัดการทรัพยากรน้ําเพื่อรองรับ สถานการณ์ภัยแล้งและฝนทิ้งช่วง ปี 2566 ในพื้นที่เสี่ยงขาดแคลนน้ําหรือพื้นที่เสี่ยงภัยตามที่ สํานักงานทรัพยากรน้ําแห่งชาติ หรือสทนช. ร่วมกับหน่วยงานที่เกี่ยวข้องกําหนดในพื้นที่ทั่วประเทศหรือจําเป็นต้องเร่งรัดดําเนินการ เพื่อแก้ไขและบรรเทาปัญหาโดยเร่งด่วน เช่น ปรับปรุง/ซ่อมแซมอาคารชลศาสตร์เพื่อเพิ่มประสิทธิภาพ การใช้งาน ก่อสร้าง ปรับปรุงบ่อน้ําบาดาลและระบบประปา เพิ่มปริมาณน้ําต้นทุน ให้แก่พื้นที่เสี่ยงขาดแคลนน้ําหรือพื้นที่ใกล้เคียง ในระยะเวลาดําเนินการ 120 วัน นับตั้งแต่ได้รับการจัดสรรงบประมาณ เช่น ปรับปรุง/ซ่อมแซมอาคารชลศาสตร์เพื่อเพิ่มประสิทธิภาพ การใช้งาน ก่อสร้าง ปรับปรุงบ่อน้ําบาดาลและระบบประปา เพิ่มปริมาณน้ําต้นทุน ให้แก่พื้นที่เสี่ยงขาดแคลนน้ําหรือพื้นที่ใกล้เคียง